علمت كود من مصادر خاصة، أن رئيس فريق البام سلح مستشاري الفريق بأحدث وسائل التكنولوجيا ، وكيف قالت المصادر فهادشي تخلص من المال العام، حيث أن رئيس فريق البام فمجلس المستشارين شرا من فلوس الشعب أو فعز كورونا آخر طابليطات و أيفون12، وسيفطهم ليهم حتى لديوانهم. ماقام به رئيس الفريق خلا مصادر كود تتساءل، واش دار هادشي باش يكسب الود ديالهم ويصوتوا على قانون تصفية معاشات المستشارين، خاصة أن مصادرنا تؤكد أن المحرشي و وهبي كانوا ضد التصويت و كان العربي المحرشي نوض ضجة فالمستشارين على هاد القانون اللي رجع وزيعة غايفرقوها على المستشارين. وزادت المصادر أن الأيباد و الأيفون 12، مشاو حتى لعند عزيز بنعزوز للدار واخا هادي 3 سنوات ماحط رجليه فمجلس المستشارين، ورغم أنه سارق فلوس الفريق ومازال ماردهاش. 
خاص. واش هادي رشوة للمستشارين باش يصوتوا ليه؟. رئيس فريق البام بركات شرا ايبادات وايفون 12 لمستشاري البام وبنعزوز لي مكيحضرش وصلو حتى للدار